rejauldu/bengali-wikipedia huggingface dataset:
মারকুস আন্তোনিউস (; ১৪ জানুয়ারি, খ্রিস্টপূর্ব ৮৩ - ১ আগস্ট, খ্রিস্টপূর্ব ৩০), যিনি ইংরেজিতে মার্ক অ্যান্টনি বা অ্যান্থনি () নামে পরিচিত, ছিলেন একজন রোমান রাজনীতিবিদ ও সেনাপ্রধান। তিনি স্বৈরাচারী রোমান সাম্রাজ্য থেকে রোমান প্রজাতন্ত্রে রূপান্তরে গুরুত্বপূর্ণ ভূমিকা পালন করেছিলেন।  অ্যান্টনি জুলিয়াস সিজারের সমর্থক ছিলেন এবং গল বিজয় ও সিজারের গৃহযুদ্ধকালীন তার সেনাপ্রধান হিসেবে দায়িত্ব পালন করেন। সিজার গ্রিস, উত্তর আফ্রিকা ও স্পেনে রাজনৈতিক প্রতিপক্ষদের বাতিল করার পর অ্যান্টনিকে ইতালির প্রশাসক হিসেবে নিয়োগ দেন। খ্রিস্টপূর্ব ৪৪ অব্দে সিজারের মৃত্যুর পর অ্যান্টনি সিজারের আরেকজন সেনাপ্রধান মার্কাস এমিলিউস লেপিদুস ও সিজারের পালক পুত্র অক্টাভিয়ানের পক্ষে যোগদান করেন এবং তিন-ব্যক্তির স্বৈরশাসন গঠন করেন, যা ইতিহাসবেত্তাগণ দ্বিতীয় ট্রিউমভিরেট বলে আখ্যায়িত করে। ট্রিউমভিরেরা খ্রিস্টপূর্ব ৪২ অব্দে ফিলিপ্পির যুদ্ধে সিজারের হত্যাকারীদের পরাজিত করে এবং নিজেদের মধ্যে প্রজাতন্ত্র ভাগ করে নেয়। অ্যান্টনির ভাগে পরে রোমের পূর্ব প্রদেশসমূহ, তন্মধ্যে ছিল তৎকালীন সপ্তন ক্লিওপেট্রা শাসিত মিশর রাজ্য, এবং তিনি পার্থিয়ার বিপক্ষে রোমের যুদ্ধে নেতৃত্ব দেন।  বিভিন্ন সদস্য অধিক রাজনৈতিক ক্ষমতার দিকে ধাবিত হতে থাকলে ট্রিউমভিরদের মধ্যে সম্পর্ক আন্তরিকতাশূন্য হয়ে ওঠে। অ্যান্টনি অক্টাভিয়ানের বোন অক্টাভিয়াকে বিয়ে করলে খ্রিস্টপূর্ব ৪০ অব্দে অ্যান্টনি ও অক্টাভিয়ানের মধ্যে গৃহযুদ্ধ শুরু হয়। এই বিয়ে সত্ত্বেও অ্যান্টনি ক্লিওপেট্রার সাথে প্রেমের সম্পর্ক বজায় রাখেন, যিনি তার তিন সন্তানের জন্ম দেন, যা অক্টাভিয়ানের সাথে অ্যান্টনির সম্পর্ককে আরও ছেদ ঘটায়। লেপিদুসকে খ্রিস্টপূর্ব ৩৬ অব্দে এই মৈত্রী থেকে বাদ দেওয়া হয় এবং খ্রিস্টপূর্ব ৩৩ অব্দে অ্যান্টনি ও অক্টাভিয়ানের মধ্যে দ্বিমত বাকি ট্রিউমভিরদেরও আলাদা করে দেয়। তাদের এই বৈরিতা খ্রিস্টপূর্ব ৩২ অব্দে গৃহযুদ্ধে রূপ নেয় এবং অক্টাভিয়ানের নির্দেশে রোমান সিনেট ক্লিওপেট্রার বিরুদ্ধে যুদ্ধ ঘোষণা করে ও অ্যান্টনিকে রাজদ্রোহী ঘোষণা করে। এই বছরের শেষভাগে অ্যান্টনি অ্যাক্টিয়ামের যুদ্ধে অক্টাভিয়ানের বাহিনীর কাছে পরাজিত হয়। অ্যান্টনি ও ক্লিওপেট্রা মিশরে পালিয়ে যায় এবং সেখানে তার আত্মহত্যা করে।  টীকা  তথ্যসূত্র  বহিঃসংযোগ  বিষয়শ্রেণী:খ্রিস্টপূর্ব ৮৩-এ জন্ম বিষয়শ্রেণী:খ্রিস্টপূর্ব ৩০-এ মৃত্যু বিষয়শ্রেণী:খ্রিস্টপূর্ব ১ম শতাব্দীর রোমান ব্যক্তি বিষয়শ্রেণী:প্রাচীন রোমে আত্মহত্যা বিষয়শ্রেণী:প্রাচীন রোমান সেনাপ্রধান বিষয়শ্রেণী:গ্যালিক যুদ্ধের রোমান ব্যক্তি বিষয়শ্রেণী:রোমের ব্যক্তি বিষয়শ্রেণী:টলেমীয় রাজবংশ বিষয়শ্রেণী:ক্লিওপেট্রার স্বামী বিষয়শ্রেণী:ফুলভিয়ার স্বামী বিষয়শ্রেণী:জুলিয়াস সিজারের সামরিক কর্মী বিষয়শ্রেণী:মিশরে ধারালো অস্ত্রের আঘাতে আত্মহত্যা
বাজুরা নদী হচ্ছে বাংলাদেশের ময়মনসিংহ জেলার ভালুকা উপজেলায় অবস্থিত একটি নদী। নদীটির দৈর্ঘ্য ১০ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬২। নদীটি ভরাডোবা এলাকায় ঢাকা-ময়মনসিংহ মহাসড়ক অতিক্রম করে খিরু নদীতে পতিত হয়েছে।    আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:ভালুকা উপজেলা
থাম্ব|হেম্পস্টেড রাইফেলস, আর্কাডেলফিয়া, আরকানসাস; ১৮৬১ থেকে একটি স্বেচ্ছাসেবী মিলিশিয়া কোম্পানি।মিলিশিয়া (ইংরেজি: Militia) হল সাধারণত একটি সেনাবাহিনী বা অপেশাদার/খণ্ডকালীন সৈন্যদের ভিন্ন একটি যুদ্ধবাজ সংগঠন; যারা একটি দেশের নাগরিক অথবা একটি রাষ্ট্রের প্রজা, যারা নিয়মিত পূর্ণ-সময়ের সামরিক কর্মীদের পেশাদার বাহিনীর বিপরীতে রাষ্ট্র বা দেশের প্রয়োজনের সময় সামরিক পরিষেবা সম্পাদন করতে পারে। ঐতিহাসিকভাবে, যোদ্ধা–সম্ভ্রান্ত শ্রেণীর সদস্যদেরকেও মিলিশিয়া বলা হয়; যেমন: সামুরাই বা নাইট। স্বাধীনভাবে কাজ করার কারণেই মিলিশিয়ারা সাধারণত যেকোন নিয়মিত বাহিনীর বিরুদ্ধে অবস্থান নিতে অক্ষম হয় এবং তারা সাধারণত আক্রমণাত্মক প্রচারণা চালানোর পরিবর্তে সংঘর্ষ, দুর্গ ধরে রাখা বা অনিয়মিত যুদ্ধ পরিচালনা করে নিয়মিত সৈন্যদের সমর্থন করে।   স্থানীয় বেসামরিক আইন প্রায়শ মিলিশিয়াদের কেবল তাদের নিজ এলাকায় পরিবেশন করতে এবং শুধুমাত্র একটি সীমিত সময়ে সক্রিয় হওয়াতে সীমাবদ্ধ করে। দীর্ঘ সামরিক অভিযানগুলিতে মিলিশিয়াদের ব্যবহার হ্রাস করে থাকে। তবে মিলিশিয়ারা নিয়মিত বাহিনীকে জরুরি পরিস্থিতিতে তাদের জন্য উপলব্ধ জনশক্তির পুল হিসাবে কাজ করতে পারে।  ২০ শতাব্দীর শেষের দিকে শুরু করে, কিছু মিলিশিয়া (বিশেষত সরকারীভাবে স্বীকৃত ও সরকার অনুমোদিত মিলিশিয়া) পেশাদার বাহিনী হিসাবে কাজ করে; যদিও এখনো তা খন্ডকালীন সংস্থাই। উদাহরণস্বরূপ, মার্কিন যুক্তরাষ্ট্রের জাতীয় গার্ড ইউনিটের সদস্যরা পেশাদার সৈনিক হিসাবে বিবেচিত হয়। কারণ তারা তাদের 'পূর্ণ-সময়' সক্রিয় সমকক্ষদের একই মানদণ্ডে প্রশিক্ষিত হয়।   মিলিশিয়ারা একইভাবে উদাহরণের উপর নির্ভর করে সামরিক বা আধাসামরিক হতে পারে। কিছু প্রেক্ষাপট, যেখানে মিলিশিয়া শব্দটি প্রয়োগ হতে পারে তার মধ্যে রয়েছে:    একটি এমন সম্প্রদায়; যারা নিজের অঞ্চল, সম্পত্তি ও আইন রক্ষা করার জন্য একটি প্রতিরক্ষা বা তার সেবায় নিয়োজিত বাহিনী গড়ে তুলে।  p.7, Sumner  একটি এমন সম্প্রদায়; যা শহর, কাউন্টি বা রাজ্যের সমগ্র সক্ষম জনসংখ্যাকে অস্ত্র হাতে ডাকার জন্য উপলব্ধ:  একটি বেসরকারী বাহিনী; যারা সরাসরি সমর্থন বা সরকার দ্বারা অনুমোদিত নয়।  একটি অনিয়মিত সশস্ত্র বাহিনী; যারা তার নেতাকে একটি সার্বভৌম রাষ্ট্রের ভেতরে একটি উপজাতীয় অঞ্চলের উপর সামরিক, অর্থনৈতিক, রাজনৈতিক নিয়ন্ত্রণ অনুশীলন করতে সক্ষম করে  রাশিয়া ও সাবেক সোভিয়েতভুক্ত এমন কিছু দেশে, মিলিশিয়া নামে পরিচিত নাগরিক সৈন্যদের সমন্বয়ে গঠিত একটি সরকারী সংরক্ষিত সেনাবাহিনী।  জনসংখ্যার একটি ছোট, অপ্রতিনিধিত্বপূর্ণ অংশ নিয়ে গঠিত একটি নির্বাচিত বাহিনী।   সামুদ্রিক মিলিশিয়া; জেলে ও সামুদ্রিকশিল্পের অন্য অংশগ্রহণকারীদের সমন্বয়ে গঠিত, যা একটি রাষ্ট্র কর্তৃক সামুদ্রিক সীমানা কার্যকর করার জন্য সংগঠিত ও অনুমোদিত।    তথ্যসূত্র   বিষয়শ্রেণী:আধা-সামরিক সংগঠন বিষয়শ্রেণী:মিলিশিয়া
ফ্রোজেন ফিভার হলো একটি ২০১৫ সালের মার্কিন কম্পিউটার-এনিমেটেড কল্পকাহিনীর ধারার স্বল্পদৈর্ঘ্য চলচ্চিত্র, যা ওয়াল্ট ডিজনি এনিমেশন স্টুডিওস দ্বারা প্রযোজিত এবং ওয়াল্ট ডিজনি পিকচার্স দ্বারা মুক্তি প্রাপ্ত। এটি ২০১৩ সালের ফ্রোজেন চলচ্চিত্রের একটি সিক্যুয়েল এবং এটিতে ক্রিস্টোফ, স্ভেন এবং ওলাফের সাহায্যের সঙ্গে এলসার দেওয়া অ্যানার জন্মদিনের উৎসবকে কেন্দ্র করে আবর্তিত হয়েছে। তাদের প্রথম চলচ্চিত্র থেকে ক্রিস বাক ও জেনিফার লি চলচ্চিত্রের পরিচালক হিসেবে রয়েছে যার পাশাপাশি ক্রিস্টেন বেল, ইডিনা মেঞ্জেল, জোনাথন গ্রফ এবং জশ গ্যাড তাদের নিজ ভূমিকায় পুনরাবৃত্তি করেন।  ফ্রোজেন ফিভার-এর প্রযোজনা জুন ২০১৪ সালে শুরু হয় এবং সম্পূর্ণ করতে ছয় মাস লাগে। চলচ্চিত্রটি থিয়েটারে ১৩ই মার্চ, ২০১৫-তে ওয়াল্ট ডিজনি পিকচার্সের সিন্ডারেলা-এর সাথে আবির্ভূত হয়। চলচ্চিত্রটি সমলোচকদের থেকে ইতিবাচক সমলোচনা অর্জন করে, যার পাশাপাশি ক্রিস্টেন এন্ডারসন-লোপেজ ও রবার্ট লোপেজ কর্তৃক এটির নতুন গান "মেকিং টুডে অ্যা পার্ফেক্ট ডে"-এর জন্য প্রশংসা লাভ করে।  কাহিনীসংক্ষেপ ক্রিস্টোফ, স্ভেন এবং ওলাফের সাহায্যের সঙ্গে এলসা অ্যানার জন্য একটি বিস্ময় করা জন্মদিন অনুষ্ঠানের পরিকল্পনা করে; কিন্তু একটি দড়ি (যা রাজ্যের মাঝে প্রবাহিত হয়) দিয়ে একটি দলগত গুপ্তধনের সন্ধানে বেরিয়ে পড়ে। এলসার ঠান্ডা লেগে যায়, এবং অজান্তে প্রত্যেকটি  শ্রেষ্ঠাংশে  অ্যানা হিসেবে ক্রিস্টেন বেল  এলসার হিসেবে ইডিনা মেঞ্জেল  ক্রিস্টোফ হিসেবে জোনাথন গ্রফ  ওলাফ হিসেবে জশ গ্যাড  ওকেন হিসেবে ক্রিস উইলিয়ামস  হান্স হিসেবে স্যান্টিনো ফোন্টানা  মার্সম্যালো হিসেবে পল ব্রিগস প্রযোজনা  ২য় সেপ্টেম্বর, ২০১৪ সালে, এবিসি-এর দ্য স্টোরি অফ ফ্রোজেন: মেকিং অ্যা ডিজনি এনিমেটেড ক্লাসিকের প্রচারের সময়, ওয়াল্ট ডিজিনি এনিমেশন স্টুডিওসের প্রধান সৃজনশীল কর্মকর্তা জন ল্যাসেটর ঘোষণা দেন যে ভবিষ্যতে একটি নতুন গানের সাথে একটি স্বল্পদৈর্ঘ্য ফ্রোজেন চলচ্চিত্র মুক্তি দেওয়া হবে। একই দিনে, ভ্যারাইটি ঘোষণা দেয় যে স্বল্পদৈর্ঘ্য চলচ্চিত্রটি ২০১৫-এর প্রথম দিকে মুক্তি দেওয়া হবে, পাশাপাশি সহ-পরিচালক হিসেবে ক্রিস বাক ও জেনিফার লি, প্রযোজক হিসেবে পিটার ডেল ভেকো এবং ক্রিস্টেন এন্ডারসন-লোপেজ ও রবার্ট লোপেজ কর্তৃক একটি গান। এছাড়াও, চলচ্চিত্রটিতে তুষারমানব ওলাফ-এর ভূমিকা রয়েছে। ডিসেম্বর ৩, ২০১৪-তে, এটি ঘোষণা করা হয় যে এমি স্ক্রিবনার একজন সহ-প্রযোজক দায়িত্ব পালন করবেন এবং ফ্রোজেন ফিভার ওয়াল্ট ডিজনি পিকচার্সের সিন্ডারেলা-এর সঙ্গে ১৩ই মার্চ ২০১৫ সালে থিয়েটারে আবির্ভূত হবে। ডিসেম্বরের শেষের দিকে, চলচ্চিত্রের সহ-পরিচালকরা এসোসিয়েটেড প্রেস-এর কাছে বলেন, "এই চরিত্রগুলি এবং এই অভিনয়শিল্পী এবং এই সঙ্গীতের সম্পর্কে এখানে কিছু যাদু রয়েছে।  মুক্তি এবং অভ্যর্থনা  তথ্যসূত্র  বিষয়শ্রেণী:২০১৫-এর চলচ্চিত্র বিষয়শ্রেণী:মার্কিন সঙ্গীতধর্মী হাস্যরসাত্মক চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র
আল সুলতান কেইমি কালামিনজা সিরি মাধেনি সুভারা মহারাদুন (ধিবেহী: އައްސުލްޠާން ކެއިމި ކަލަމިންޖާ ސިރީ މަދީނީ ސުވަރަ މަހާރަދުން) ১২৬৮ থেকে ১২৬৯ সাল পর্যন্ত মালদ্বীপের সুলতান ছিলেন। তিনি থিমুগে রাজবংশ থেকে মালদ্বীপের সিংহাসনে আরোহণকারী ১২তম সুলতান। তিনি আইধাজ মাওয়াভা কিলিগের সন্তান ছিলেন (ধিবেহী: އައިދަގެ މާވާކިލެގެ))। তথ্যসূত্র  বিষয়শ্রেণী:জন্মের সাল অজানা বিষয়শ্রেণী:১২৬৯-এ মৃত্যু বিষয়শ্রেণী:13th-century sultans of the Maldives
ব্লু পোসি(বৈজ্ঞানিক নাম: Drupadia scaeva (Hewitson)) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ১ এর তালিকার অন্তর্ভুক্ত।Ge, S., Jiang, Z., Ren, L., & Hu, S. (2021). New records of two lycaenid butterfly species (Lepidoptera: Lycaenidae) in China, with the description of a new subspecies. Biodiversity Data Journal, 9.Das, G. N., Gayen, S., & Jaiswal, R. K. A record of Blue Posy Drupadia scaeva cyara (Hewitson,) Theclinae: Theclini) from Dibang Valley, Arunachal Pradesh, India. Journal of Threatened Taxa. 10(2): 11348–11350; http://doi.org/10.11609/jott.3381.10.2 .11348-11350   উপপ্রজাতি  ব্লু পোসি এর প্রজাতিগুলো হলো: Drupadia scaeva scaeva  Drupadia scaeva cooperi  Drupadia scaeva cyara  Drupadia scaeva melisa  ভারতে প্রাপ্ত ব্লু পোসি এর উপপ্রজাতি  ভারতে সাধারণত ব্লু পোসি এর যে উপপ্রজাতি দেখা যায় তা হল:  Drupadia scaeva cyara (Hewitson, 1878) – Himalayan Blue Posy   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি
ডান|থাম্ব|293x293পিক্সেল ডান|থাম্ব|362x362পিক্সেল কুব্বতে খাজনা (  কুব্বতুল খজনা), যা বয়তুল মাল নামেও মশহূর, সিরিয়ার দামেস্কে উমাইয়া মসজিদের আঙিনায় অবস্থিত একটি পুরান কাঠামো। এটি একটি অষ্টভুজাকার কাঠামো যা মোজাইক দ্বারা সজ্জিত, আটটি রোমান কলামের উপর দাঁড়িয়ে আছে। Syria. Damascus. Omayyad Mosque. The Dome of the Treasury  গম্বুজটি 789 সালে দামেস্কের আব্বাসী গভর্নর ফজল ইবনে সালেহ সাহেবের হুকুমে নির্মিত হয়েছিল।   কাঠামোর বাহ্যিক দেয়ালগুলি মূলত রঙিন মোজাইক সজ্জায় আচ্ছাদিত ছিল যা মসজিদের বাকি অংশে পূর্বের উমাইয়া জমানার মোজাইকগুলির অনুকরণ করেছিল, যদিও সেগুলি পরবর্তীগুলির তুলনায় কিছুটা কম মানের।  মোজাইকগুলি 13 তম বা 14 তম শতাব্দীতে পুনরুদ্ধার করা হয়েছিল এবং তারপর 20 শতকের শেষের দিকে তারা প্রায় সম্পূর্ণরূপে বিদ্যমান টুকরোগুলির উপর ভিত্তি করে পুনরায় তৈরি করা হয়েছিল।  কাঠামোর স্তম্ভগুলির জন্য পুনঃব্যবহৃত রোমান কলামগুলি কাঙ্ক্ষিত উচ্চতা অর্জনের জন্য কেটে ফেলা হয়েছিল কিন্তু মূল রোমান জমানার রাজধানীগুলিকে সংরক্ষণ করা হয়েছিল।   গম্বুজটি মসজিদের বৃহৎ সম্পদ ধারণ করত।  কিছু ইঊনানী, লাতিন, সিরীয়, কিবতী, ইবরানী, আরামী এবং জর্জী পুরান পাণ্ডুলিপিগুলিও অতীতে কুব্বতে খাজনায় রাখা হয়েছিল (যেমন আনশিয়াল 0126, 0144, 0145 )।   পান্ডুলিপিগুলিকে সাধারণত দৃষ্টির বাইরে রাখা হত, কিন্তু আলমানী বাদশাহ দোসরা উইলহেলম যখন 1898 সালে দামেস্কে গিয়েছিলেন তখন আলমানী পণ্ডিতদের দ্বারা সংক্ষিপ্তভাবে পরিচালনা করার এজাজৎ দেওয়া হয়েছিল।    তথ্যসূত্র    গ্রন্থপঞ্জি    আরিয়ানা ডি'অটোন, একটি বহুভাষিক এবং বহু-সাংস্কৃতিক সমাজের আয়না হিসাবে পাণ্ডুলিপি। দামেস্কের কেসটি বাইজেন্টিয়ামে কনভিভেনসিয়া পাওয়া যায় ? বহু-জাতিগত এবং বহু-ভাষিক সমাজে সাংস্কৃতিক বিনিময়, বি. ক্রোস্টিনি-এস দ্বারা সম্পাদিত। La Porta, Trier, Wissenschaftlicher Verlag Trier, 2013, pp. 63–88।   বহিঃসংযোগ   বিষয়শ্রেণী:৭৮৯-এ প্রতিষ্ঠিত বিষয়শ্রেণী:সিরিয়ার স্থাপত্য বিষয়শ্রেণী:দামেস্কের প্রাচীর ঘেরা শহরের অভ্যন্তরে ভবন ও কাঠামো
জাফর ইব্রাহিমি () একজন ইরানি কবি, তিনি আরদাবিলে জন্মগ্রহণ করেন এবং তেহরানে বসবাস করেন। তার ছদ্ম নাম শাহেদ।    তিনি একজন শিশু ও কিশোর লেখক এবং কবি ছিলেন। উপন্যাস, কবিতা ও গল্পের সংগ্রহ সহ ৫০টি রচনা লিখেছেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইরানি কবি বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইরানি কবি
নারীবাদী ব্যবসা হলো সেই কোম্পানিগুলো যা নারীবাদী আন্দলনের সাথে যুক্ত কর্মীদের দ্বারা প্রতিষ্ঠিত।  উদাহরণস্বরূপ, নারীবাদী বইয়ের দোকান, নারীবাদী ক্রেডিট ইউনিয়ন,নারীবাদী প্রেস, নারীবাদী মেল-অর্ডার ক্যাটালগ এবং নারীবাদী রেস্তোরা। এই ব্যবসাগুলো ১৯৭০, ১৯৮০ ও ১৯৯০ দশকের দিকে নারীবাদের দ্বিতীয় ও তৃতীয় তরঙ্গের অংশ হিসেবে সমৃদ্ধ হয়েছিল। নারীবাদী উদ্যোক্তারা নিজেদের উদ্যোগে এগিয়ে যেতে ফেমিনিস্ট একনোমিক এলায়েন্সের মতন সংগঠন প্রতিষ্ঠা করেছিলেন। নারীবাদী উদ্যোক্তাদের তিনটি প্রধান উদ্দ্যেশ্য ছিল: নিজেদের ব্যবসার মাধ্যমে তাদের মতবাদ প্রচার করা, মহিলা ও নারীবাদীদের জন্যে প্রকাশ্য জায়গা তৈরি করা, এবং মহিলাদের জন্যে চাকরির ব্যবস্থা করা যাতে তাদেরকে অর্থনৈতিকভাবে পুরুষদের উপরে নির্ভরশীল না হতে হয়। যদিও এগুলো এখনও রয়েছে, নারীবাদী ব্যবসার সংখ্যা, বিশেষ করে নারীবাদী বইয়ের দোকানের পরিমাণ ২০০০ খ্রিস্টাব্দের পর থেকে দ্রুত গতিতে কমে গিয়েছে।  এগুলোর বেশিরভাগই মূলত মুনাফার উদ্দেশ্যের পরিবর্তে কোনো সেবা প্রদানের জন্যে তৈরি করা হয়েছিল। এই উদ্দেশ্যের উপরেই সাধারণত যৌথভাবে পরিচালিত নারীবাদী স্বাস্থ্য কেন্দ্রগুলো তৈরি হয়েছিল। অন্যদিকে, স্বকামী বার এবং ১৯৭০ দশকের নারীর সঙ্গিত পরিচয়ের সুযোগ তৈরি করেছিল।  নারীবাদী বইয়ের দোকান নারীবাদী বইয়ের দোকানগুলো নারীবাদের দ্বিতীয় তরঙ্গের অংশ ছিল। ১৯৮০ দশকের দিকে এর প্রসারণ ঘটে। ১৯৮৩ সালে উত্তর যুক্তরাষ্ট্রে প্রায় ১০০টি বইয়ের দোকান ছিল, যা বছরে ৪০০ মিলিয়ন বিক্রয়ে অর্জন করতো। সাধারনভাবে, একবিংশ শতাব্দীতে স্বাধীনভাবে পরিচালিত বইয়ের দোকানের পরিমাণ কমে গিয়েছে এবং ধারণা করা হয় যে, ২০১৬ সালে ২০টিরও কম নারীবাদী বইয়ের দোকান আছে। এর মধ্যে সবচেয়ে পুরাতন, অ্যান্টিগন বুক্স, আরাজনার টাস্কনে অবস্থিত। ১৩টি বইয়ের দোকান নারীবাদের সমর্থনে বিভিন্ন নারীবাদী অনুষ্ঠান আয়োজন করে। এছাড়াও তারা এলজিবিটিকিউ তত্ত্ব, পশু অধিকার, স্বকামী কল্পকাহিনী, সমকামী বিদ্যা এবং বিভিন্ন সংস্কৃতির তথ্য সম্পর্কিত বই রাখে।  নামকরা বইয়ের দোকানগুলোর মধ্যে অন্তর্ভুক্ত অ্যামাজন বুকস্টোর কোরপারেটিভ এবং সিল্ভার মুন বুকশপ।  নারীবাদী অর্থনৈতিক সংগঠন নারীবাদী ক্রেডিট ইউনিয়ন নারীবাদী ডাকযোগের সময়িকা ইতিহাস সময়িকা স্প্যার রিব স্কারলেট উইমেন মিস  নারীবাদী রেস্তোরা বর্তমানে নারীবাদী ব্যবসা আরও দেখুন তথ্যসূত্র  বিষয়শ্রেণী:নারীবাদী অর্থনীতি বিষয়শ্রেণী:নারীবাদী আন্দোলন বিষয়শ্রেণী:নারীবাদের দ্বিতীয় তরঙ্গ
বারেত্তা () ভারতের পাঞ্জাব রাজ্যের মানসা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বারেত্তা শহরের জনসংখ্যা হল ১৪, ৮৮২ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৫৬%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে বারেত্তা এর সাক্ষরতার হার কম। এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:ইংরেজি ভাষার টেলিভিশন অনুষ্ঠান
ভালোবাসা ভালোবাসা  তরুণ মজুমদার পরিচালিত ১৯৮৫ সালের একটি বাংলা রোমান্টিক চলচ্চিত্র। ছবিতে অভিনয় করেছেন তাপস পাল ও দেবশ্রী রায়। ১৯৮৫ সালের সর্বোচ্চ আয়কারী ভারতীয় বাংলা চলচ্চিত্র ।   পটভূমি  কেয়া কলকাতার একটি কলেজের ছাত্রী এবং পাশাপাশি গান শেখার জন্য শ্রেণীতেও যায়। সে একটি মেয়েদের ছাত্রাবাসে থাকে, আর তার বাবা-মা এবং ভাইপো শিমুলতলা (বিহার) অঞ্চলে বাস করেন। অরূপ একজন ক্ষুদ্র ব্যবসায়ী, যিনি মুরগির ব্যবসার সাথে যুক্ত এবং গরীব মানুষদের বিনামূল্যে ওষুধ এবং শিক্ষা দিয়ে সাহায্য করেন। তার মা একজন প্রসিদ্ধ গায়িকা ছিলেন, যিনি সম্প্রতি ক্যান্সারে মারা গেছেন। অরূপের বাবা তার মাকে গর্ভবতী অবস্থায় ফেলে রেখে একজন ধনী মহিলার সাথে চলে গিয়েছিলেন।  একদিন অরূপ মুরগির সরবরাহ দিতে কেয়ার ছাত্রাবাসে এলে তাদের মধ্যে ঝগড়া হয়। পরে কেয়া জানতে পারে যে অরূপ তার মায়ের মতোই প্রতিভাবান গায়ক। ধীরে ধীরে কেয়া অরূপের প্রেমে পড়ে এবং তার বাড়িতে যাতায়াত শুরু করে। কেয়া অরূপের কাজে সাহায্য করতে থাকে। একদিন কেয়া গ্রামোফোন কোম্পানির পক্ষ থেকে অরূপকে রবীন্দ্রসঙ্গীত রেকর্ড করার প্রস্তাব দেয়, কিন্তু অজানা কারণে অরূপ তা মানতে অস্বীকার করে এবং উল্টো কেয়াকে বাড়ি থেকে বের করে দেয়।  পরে অরূপ তার ভুল বুঝতে পারে এবং গান গাওয়া শুরু করে। তাদের মধ্যে ভুল বোঝাবুঝি মিটে যায়। দুর্গাপূজার ছুটিতে কেয়া যখন শিমুলতলায় যায়, তখন পরিকল্পনামতো অরূপ তার পেছন পেছন সেখানে যায়। সেখানে তারা জানতে পারে যে কেয়ার বাবা কেয়ার বিয়ে ইতিমধ্যেই একজন ইঞ্জিনিয়ারের সাথে ঠিক করে ফেলেছেন, যিনি আবার একজন ধনী ব্যারিস্টারের ছেলে।  অরূপ তার ভালো স্বভাবের মাধ্যমে কেয়ার বাবা-মা এবং ভাইয়ের মন জয় করার চেষ্টা করে। কিন্তু একসময় অরূপ বুঝতে পারে যে ব্যারিস্টার আর তার ছেলে আর কেউ নয়, তার নিজের বাবা এবং সৎভাই। কেয়ার মায়ের অনুরোধে অরূপ সিদ্ধান্ত নেয় যে সে কাউকে কিছু না জানিয়ে শিমুলতলা ছেড়ে চলে যাবে। তবে যাওয়ার আগে, বিজয়া সম্মিলনীর মঞ্চে সে তার জীবনের শেষ গানটি গাওয়ার সিদ্ধান্ত নেয়।  গানের মাধ্যমে অরূপ তার মায়ের দুঃখের কাহিনি, তার সংগ্রাম এবং কেমন করে তার বাবা তাকে তার অসুস্থ মায়ের সাথে দেখা করানোর জন্য করা অনুরোধ উপেক্ষা করেছিল, তা প্রকাশ করে। গান শুনে অরূপের বাবা তার জীবনের সবচেয়ে বড় ভুল বুঝতে পারেন এবং তার ছেলের কাছে ক্ষমা চান। শেষে কেয়ার বাবা-মা অরূপ এবং কেয়ার বিয়েতে সম্মতি দেন। সিনেমা শেষ হয় এক সুখী পরিণতির মাধ্যমে।   অভিনয়শিল্পী   তাপস পাল - অরূপ  দেবশ্রী রায় - কেয়া  রুমা গুহঠাকুরতা - কেয়ার মা  উৎপল দত্ত - কেয়ার বাবা  অনুপ কুমার - কেয়ার চাচাতো ভাই  সন্তু মুখোপাধ্যায় - দেবু দা (কেয়ার সঙ্গীত শিক্ষক)   সুমিত্রা মুখোপাধ্যায় - শুভনা বউদি (দেবুর স্ত্রী)   মাধবী মুখোপাধ্যায় - প্রতিমা (অরূপের মা)   সত্য বন্দ্যোপাধ্যায় - অবনি (অরূপের বাবা)   কৌশিক বন্দ্যোপাধ্যায় - অনিমেষ (অবনির দ্বিতীয় পুত্র; কেয়া’র বাগদত্তা)   সঙ্গীত  সুর ও সঙ্গীত পরিচালনা করেন হেমন্ত মুখোপাধ্যায়   প্লেব্যাক কণ্ঠশিল্পী :অরুন্ধতী হোম চৌধুরী, হৈমন্তী শুক্লা, হেমন্ত মুখোপাধ্যায়, সন্তু মুখোপাধ্যায়, শিবাজী চট্টোপাধ্যায়  পুরস্কার  বিএফজেএ পুরস্কার  (১৯৮৬)  সেরা সম্পাদক - রমেশ জোশি  সেরা গীতিকার- পুলক বন্দ্যোপাধ্যায়  সেরা সঙ্গীত পরিচালক- হেমন্ত মুখোপাধ্যায়  সেরা প্লেব্যাক কণ্ঠশিল্পী (নারী)- অরুন্ধতী হোম চৌধুরী  সেরা প্লেব্যাক কণ্ঠশিল্পী (পুরুষ)- শিবাজী চট্টোপাধ্যায়   তথ্যসূত্র    বহিঃসংযোগ     বিষয়শ্রেণী:১৯৮৫-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:তরুণ মজুমদার পরিচালিত চলচ্চিত্র বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র
অমৃতা অরোরা (জন্ম: ৩১শে জানুয়ারি ১৯৭৮) হলেন একজন ভারতীয় চলচ্চিত্র অভিনেত্রী, মডেল, টেলিভিশন উপস্থাপক এবং ভিজে। তিনি ২০০২ সালে মুক্তিপ্রাপ্ত কিতনে দূর কিতনে পাস নামক চলচ্চিত্রে করিশমা প্যাটেল চরিত্রে অভিনয় করার মাধ্যমে বলিউড জগতে পদার্পণ করেন।   ব্যক্তিগত জীবন এবং শিক্ষা  অমৃতা অরোরা ১৯৭৮ সালের ৩১শে জানুয়ারি তারিখে ভারতের মহারাষ্ট্রের মুম্বইয়ের থানে জেলায় জন্মগ্রহণ করেছেন। তাঁর যখন মাত্র ৬ বছর বয়স ছিল, তখন তাঁর বাবা-মায়ের বিচ্ছেদ হয়ে যায়। অতঃপর তিনি তাঁর মা ও বোন মালাইকা অরোরার সাথে চেম্বুরে বসবাস করতে থাকেন এবং সেখানেই তিনি তাঁর শৈশব অতিবাহিত করেছেন। তার মা জয়েস পলিকার্প একজন মালয়ালি ক্যাথলিক এবং তাঁর বাবা অনিল অরোরা পাঞ্জাবের ভারতীয় সীমান্তবর্তী এলাকার ফাজিলকার বাসিন্দা ছিলেন, যিনি বাণিজ্য-নৌবহরের কর্মচারী ছিলেন। অমৃতা চেম্বুরের স্বামী বিবেকানন্দ স্কুল থেকে মাধ্যমিক স্তরের পড়াশোনা সম্পন্ন করেছেন। তাঁর খালা, গ্রেস পলিকার্প, মুম্বইয়ের একটি স্কুলের অধ্যক্ষ ছিলেন। জনপ্রিয় অভিনেত্রী মালাইকা অরোরা হচ্ছেন তার বোন।  তিনি ২০০৯ সালে নির্মাণ শিল্পের ব্যবসায়ী শাকীল লড়কের সাথে বিবাহ বন্ধনে আবদ্ধ হন। ২০০৯ সালের ৪ঠা মার্চ তারিখে তাঁরা খ্রিস্টান রীতিনীতি অনুসারে বিবাহ সম্পন্ন করেছিলেন। অতঃপর ৫ই মার্চ তারিখে মেহেদি এবং ৬ই মার্চ তারিখে নিকাহ সম্পন্ন করেন। তাঁদের দুইটি পুত্র সন্তান রয়েছে; যার মধ্যে একজনের নাম আজান (যে ২০১০ সালের ৫ই ফেব্রুয়ারি তারিখে জন্মগ্রহণ করেছে) এবং অন্য জনের নাম রায়ান (যে ২০১২ সালের ২০শে অক্টোবর তারিখে জন্মগ্রহণ করেছে)।Amrita & Shakeel's celeb-studded wedding  Times of India - 5 June 2009   চলচ্চিত্র জীবন  ২০০২ সালে মুক্তিপ্রাপ্ত কিতনে দূর কিতনে পাস নামক চলচ্চিত্রে করিশমা প্যাটেল চরিত্রে অভিনয় করার মাধ্যমে তাঁর অভিনয় জগতে অভিষেক হয়; উক্ত চলচ্চিত্রে তিনি ফারদিন খানের বিপরীতে অভিনয় করেছেন। এই চলচ্চিত্রটি বক্স অফিসে তেমন সফলতা অর্জন করতে পারেনি। তাঁর প্রথম সফল চলচ্চিত্রটি ছিল অ্যাকশন প্রহসন ভিত্তিক আওয়ারা পাগল দিওয়ানা। বেশ কয়েকটি ব্যবসায়িকভাবে অসফল চলচ্চিত্রে অভিনয় করার পর, তিনি ২০০৪ সালে গার্লফ্রেন্ডে অভিনয় করেছেন; এই চলচ্চিত্রটি একটি বিতর্কিত চলচ্চিত্র ছিল যেখানে মেয়েদের সমকামিতা প্রদর্শন করা হয়েছিল। এই চলচ্চিত্রে তিনি ঈশা কোপিকরের বিপরীতে অভিনয় করেছিলেন।  ২০০৯ সালে, তাঁর দুইটি চলচ্চিত্র মুক্তি পেয়েছিল; যার মধ্যে প্রথমটি হচ্ছে দেহ এবং অন্যটি হচ্ছে টিম দ্য ফোর্স। একই বছর তিনি সাজিদ নাদিয়াদওয়ালা প্রযোজিত কমবখত ইশকে একটি পার্শ্ব চরিত্রে অভিনয় করেছিলেন। এরপরে তিনি ব্যক্তিগত কারণ দেখিয়ে চলচ্চিত্র জগতের অভিনয় থেকে বিদায় নেন।   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় কণ্ঠাভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:মালয়ালী ব্যক্তি বিষয়শ্রেণী:ভারতীয় রোমান ক্যাথলিক
গ হলো বাংলা বর্ণমালার তৃতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৪তম বর্ণ। এটি একটি অর্ধমাত্রাযুক্ল ব্যঞ্জনবর্ণ।   বর্ণনা  গ বাংলা ব্যঞ্জনবর্ণের তৃতীয় বর্ণ। এটি ক-বর্গীয় ধ্বনিরও তৃতীয় বর্ণ। এটির প্রাচীন ব্রাহ্মীরূপ হল "𑀕"।   ব্যবহার  স্বরবর্ণ গ'র সাথে যুক্ত হলেঅগ আ গাইগিঈগীউগ‌ু/গুঊগূঋগৃএগেঐগৈওগোঔগৌ  যুক্তবৰ্ণ (গ যোগ)  পৃথক রূপযুক্তরূপউদাহরণগ্ + ণগ্ণরুগ্ণগ্ + ধগ্ধমুগ্ধগ্ + নগ্নমগ্নগ্ + ন + যগ্ন্যঅগ্ন্যুৎপাতগ্ + ব ( এটি অন্তস্থ ব)গ্বঋগ্বেদগ্ + মগ্মবাগ্মীগ্ + যগ্য ভাগ্যগ্ + রগ্রগ্রহগ্ + ল গ্লগ্লানি  ধ্বনিগত বৈশিষ্ট্য  গ হলো একটি কন্ঠ্যধ্বনি । এটি একটি অল্পপ্রাণ ধ্বনি যা উচ্চারণের সময় নিঃশ্বাস ধীরে সংযোজিত হয় । এর উচ্চারণের সময় স্বরতন্ত্রী কম্পিত হয়। এ কারণে এটি একটি ঘোষ ধ্বনি।   উদাহরণ   গরু  গাছ  গাড়ি  গান   কম্পিউটিং কোড    তথ্যসূত্র    বহিঃসংযোগ   বিষয়শ্রেণী:বাংলা ব্যঞ্জনবর্ণ
থাম্ব|400px|ভিন্ন ভিন্ন নকশার তিনটি মার্স রোভার: সোজারনার, এমইআর ও কিউরিওসিটি বিচরণ যান বা রোভার হল মহাকাশের কোনও গ্রহ বা উপগ্রহের পৃষ্ঠতল অনুসন্ধান যন্ত্র, যা একটি গ্রহ বা অন্যান্য গ্রহীয় ভরবিশিষ্ট মহাজাগতিক বস্তুর কঠিন পৃষ্ঠের উপরে বিচরণ করার জন্য নকশা করা হয়। কিছু বিচরণ যান মানববাহী মহাকাশযানের মহাকাশচারী সদস্যদের পরিবহনের জন্য স্থলযান হিসাবে নকশা করা হয়; অন্যগুলি আংশিক বা সম্পূর্ণ স্বয়ংক্রিয় রোবটচালিত যান হিসেবে কাজ করে। বিচরণ যানগুলিকে সাধারণত অবতরণ যানের মতোই মহাকাশযানের মাধ্যমে অন্য গ্রহে (পৃথিবী ছাড়া) অবতরণ করার জন্য তৈরি করা হয়; ভূখণ্ড সম্পর্কে তথ্য সংগ্রহ করার জন্য এবং ধুলো, মাটি, শিলা ও এমনকি তরল পদার্থের মতো ভূত্বকের নমুনা সংগ্রহের দায়িত্ব দেওয়া হয়। এগুলি মহাকাশ অনুসন্ধানে অপরিহার্য হাতিয়ার।  তথ্যসূত্র  বিষয়শ্রেণী:সড়ক বহির্ভূত যানবাহন বিষয়শ্রেণী:মহাকাশযান বিষয়শ্রেণী:গ্রহীয় বিচরণ যান বিষয়শ্রেণী:সোভিয়েত উদ্ভাবন বিষয়শ্রেণী:রুশ উদ্ভাবন বিষয়শ্রেণী:মহাকাশ রোবট
মহাভাষ্য (), পতঞ্জলিকে আরোপিত, পাণিনির অষ্টাধ্যায়ী ও কাত্যায়নের বর্ত্তিকা-সূত্র থেকে সংস্কৃত ব্যাকরণের নির্বাচিত নিয়মগুলির উপর একটি ভাষ্য, এবং পাণিনির ব্যাকরণের বিশদ বিবরণ। এটি খ্রিস্টপূর্ব ২য় শতাব্দীর।  মহাভাষ্যকে ব্যাকরণের মিশ্রণের পাশাপাশি ব্যাকরণের দর্শনও বলা যেতে পারে। মহাভাষ্যকে অহনিকা নামে পঁচাশি ভাগে ভাগ করা হয়, যার প্রত্যেকটিতে একদিনের অধ্যয়নের বিষয়বস্তু রয়েছে।  তথ্যসূত্র  গ্রন্থপঞ্জি  সংস্করণ    মাধ্যমিক সাহিত্য    আরও পড়ুন   The  of Patañjali with annotation (Ahnikas I–IV), Translated by Surendranath Dasgupta, Published by Indian Council of Philosophical Research   of Patañjali (Śrīmadbhagavat-patañjali-muni- Prakāśana, 1987–1988., OCLC: 20995237  Bronkhorst, Johannes, 1992. Pāṇini's View of Meaning and its Western Counterpart. In, Maxim Stamenov (ed.) Current Advances in Semantic Theory. Amsterdam: J. Benjamins. (455–64)  Scharfe, Hartmut, 1977. Grammatical Literature. Vol. V, Fasc. 2, History of Indian Literature, (ed.) Jan Gonda. Wiesbaden: Otto Harrassowitz.  Staal, J.F. (ed.), 1985. A Reader on Sanskrit Grammarians. Delhi: Motilal Banarasidass. বহিঃসংযোগ  vyaakaraN mahaabhaaShya in Devanagari.  vyaakaraN mahaabhaaShya in CSX at GRETIL.  VyaakaraN Mahaabhaashya in Roman transliteration  বিষয়শ্রেণী:সংস্কৃত গ্রন্থ বিষয়শ্রেণী:সাহিত্যের পরিভাষা বিষয়শ্রেণী:সংস্কৃত সাহিত্য বিষয়শ্রেণী:সংস্কৃত শব্দ ও বাক্যাংশ